Цәыббрамза 3-5 рзы Аҧсны Абанк аделегациаакционертә уаажәларра «Аҳәынҭдырга» 200 шықәса ахыҵра иазку аныҳәатә усмҩаҧгатәқәа ирылахәын.
Аусмҩаҧгатәқәа рҳәаа иҭагӡаны аделегациа Москватәи Амонетатә Шҭеи Москватәи Акьыҧхьратә фабрикеи ирҭааит. Ара амонетақәеи абанкнотақәеи иара убас Аҧсны Абанк агәаларшәагатә монетақәеи абанкнтоқәеи разырхиара апроцесс рбеит.
Цәыббрамза 4 рзы АУ «Аҳәынҭдырга» 200 шықәса ахыҵра амш аҽны Пашков Иҩнаҟны имҩаҧысыз аныҳәатә дкылара иалахәын Урыстәылатәи Афедерациа Аиҳабыра Ахантәаҩы Актәи ихаҭыҧуаҩ афинансқәа рминистр Антон Герман-иҧа Силуанов, Урыстәылатәи Афедерациа Абанк хада Ахантәаҩы Актәи ихаҭыҧуаҩ Дмитри Владислав-иҧа Тулин, Аимадара Афедералтә усбарҭа Анапхгаҩы Олег Геннади-иҧа Духовницки.
Ахәылҧаз амузыкатә программа аалыртит Аҧсны Жәлар рартист, аопера асолист Хьыбла Герзмава.
Ахҭыс афоторепортаж: